
ГАДААДЫН ИРГЭН, ХАРЬЯАТЫН ГАЗРЫН
ҮЙЛ АЖИЛЛАГААНЫ 08 ДУГААР САРЫН ТАЙЛАН
2026 оны 09 дүгээр сарын 04												              Улаанбаатар хот
	Д/д
	Хэрэгжүүлэх арга хэмжээ
	Хэрэгжилт
	Хариуцах нэгж
	Үнэлгээ


	1
	2
	3
	4
	5

	[bookmark: _Hlk122261711]Стратеги төлөвлөгөөний зорилго 1. Гадаадын иргэн, харьяалалгүй хүний бүртгэл, мэдээлэл, хяналтын тогтолцоог сайжруулна.

	Зорилт 1. Бодлогын баримт бичигт тусгагдсан зорилт
Технологийн дэвшилд тулгуурлан гадаадын иргэний бүртгэл, хяналтыг сайжруулна.

	Зорилт 1. Хуулиар тусгайлан олгосон чиг үүргийг хэрэгжүүлэх зорилт
Гадаадын иргэнд холбогдох асуудлаар зөвшөөрөл, бүртгэл, мэдээлэл, хяналтыг эрхлэн зохион байгуулна.

	1. 
	Гадаадын иргэнд олгох Монгол Улсын виз, зөвшөөрлийн үйлчилгээг зохион байгуулах
	Тайлант хугацаанд Монгол Улсад түр ирэгч, албан болон хувийн хэргээр оршин суухаар ирэх хүсэлт гаргасан байгууллага, аж ахуйн нэгж, иргэний хүсэлтийг үндэслэн гадаадын 5707 иргэнд визийн зөвшөөрөл олгож, үүнээс 2878 иргэний визийн зөвшөөрлийг хилийн чанад дахь Дипломат төлөөлөгчийн газарт, хилийн боомтод виз олгох 2829 иргэний визийн зөвшөөрлийг хилийн боомт, орон нутаг дахь нэгжид илгээсэн. 
Хилийн боомтод 2694, төвд 16679, нийт 19373 иргэнд зохих ангиллын виз олгож, виз, визийн зөвшөөрөл олгохоос татгалзсан хугацаа дуусаагүй, бичиг баримтын бүрдэл дутуу, албадан гаргасан хугацаа дуусаагүй шалтгаанаар 382 иргэнд виз олгохоос татгалзсан байна.
	Виз, зөвшөөрлийн газар
	

	2. 
	Гадаадын иргэний бүртгэл, хяналтыг эрхлэх  
	Гадаадын иргэнийг уригч 34 аж ахуйн нэгж, иргэний хүсэлтийн дагуу гадаадын 157 иргэний виз, бүртгэлийн талаарх мэдээлэл бүхий тодорхойлолт олгосон. Монгол Улсад 90 хүртэл хоногийн визтэй ирсэн болон визгүй зорчдог улсын түр ирэгч гадаадын иргэдээс тус улсад байх хугацааг сунгуулах хүсэлтийг хянан 56 улсын 781 иргэний байх хугацааг 30 хүртэл хоногоор сунгасан. Монгол Улсад оршин суух 11247 үнэмлэх шинээр хэвлэсэн байна. 
1633 уригч иргэн, байгууллага, аж ахуйн нэгжийн 4700 иргэний оршин суух зөвшөөрлийн олголт, 1480 уригч иргэн, байгууллага, аж ахуйн нэгжийн 6911 иргэний оршин суух зөвшөөрлийн хугацаа сунгалт, 526 уригч иргэн, байгууллага, аж ахуйн нэгж байгууллагын хүсэлтээр оршин суух зөвшөөрөлтэй 1784 иргэний бүртгэлд хасалт хийж, 7 уригч иргэн, байгууллага, аж ахуйн нэгжийн 8 иргэний паспортод өөрчлөлт, 9 уригч иргэн, байгууллага, аж ахуйн нэгжийн оршин суух үнэмлэх дахин авах 9 иргэн, 48 цагийн бүртгэл хийлгэх 3023 иргэн, цагаачийн гарах орох мэдэгдэл хүссэн 41 иргэний хүсэлтийг хүлээн авч хянан шийдвэрлэсэн.
Мэргэжлийн зөвлөлийн хурлаар хэлэлцүүлж, байгууллагын даргын оршин суух зөвшөөрөл олгох тухай тушаалаар 16, оршин суух зөвшөөрөл сунгах тухай тушаалаар 130, оршин суух зөвшөөрөл олгохоос татгалзах тухай тушаалаар 1 гадаадын иргэний хүсэлтийг тус тус шийдвэрлэлээ. 
	
	

	3. 
	Монгол Улсын иргэний харьяаллын талаарх хүсэлтийг хүлээн авч, холбогдох ажиллагааг зохион байгуулах
	Монгол Улсын харьяат болох хүсэлт гаргасан 1 иргэний хүсэлтийг шинээр хүлээн авч, 3 иргэний хүсэлтэд санал авахаар холбогдох байгууллагад, 1 иргэний хүсэлтийг ЕТГ-т хүргүүллээ. 
Монгол Улсын харьяатаас гарч бусад улсын иргэн болох хүсэлтэй (Бүгд Найрамдах Австри Улсын 3, Бүгд Найрамдах Солонгос Улсын 3, Бүгд Найрамдах Сингапур Улсын 1, Япон Улсын 2) нийт 9 иргэний хүсэлтийг шинээр хүлээн авч, 15 иргэнд санал авахаар холбогдох байгууллагад, 24 иргэний хүсэлтийг ЗГХЭГ-т, 43 иргэний хүсэлтийг ЕТГ-т тус тус хүргүүллээ.
Монгол Улсын Ерөнхийлөгчийн зарлигаар 35 иргэн тус улсын харьяатаас гарсан байна.
	Иргэний харьяаллын газар
	

	4. 
	Монгол Улсын нутаг дэвсгэрт төлөвлөгөөт болон төлөвлөгөөт бус хяналт, шалгалтыг зохион байгуулж, зөрчлийг шийдвэрлэх
	Төлөвлөгөөт 3 удаагийн хяналт шалгалтаар 117 аж ахуйн нэгж байгууллагын 1926 гадаадын иргэний паспорт, түүнийг орлох баримт бичгийг шалгаж, 41 зөрчлийг илрүүлэн 38 зөрчилд торгох шийтгэл оногдуулж, 25 иргэнийг албадан гаргаж, 1 гарах сануулга өгч, 1 иргэнийг саатуулсан байна.
Төлөвлөгөөт бус 27 удаагийн хяналт шалгалтаар 28 аж ахуйн нэгж, байгууллага, 373 гадаадын иргэний паспорт, түүнийг орлох баримт бичгийг шалгаж, 8 зөрчлийг илрүүлэн торгох шийтгэл оногдуулсан. 
244 гадаадын иргэн, 587 уригч байгууллага (2741 иргэн), 7 уригч иргэн (9 иргэн)-д Зөрчлийн тухай хуулийн 16.2 дугаар зүйлийн дагуу нийт 595,490,000 төгрөгийн торгох шийтгэл оногдууллаа.
[bookmark: _Hlk239397111]Бүгд Найрамдах Социалист Вьетнам Улсын 1 иргэнийг саатуулж, сунгасан, Бүгд Найрамдах Социалист Вьетнам Улсын 1 иргэнийг сулласан.
Түр ирэгчээр 52 гадаадын иргэнийг бүртгэж, хасаж, оршин суух зөвшөөрөлтэй 45 иргэнийг хассан байна. 
Ирсэн зорилгоо тодорхойлж чадаагүй, зорчих зорилгодоо нийцээгүй ангиллын визтэй ирсэн, тус улсад байх, буцаж явах хөрөнгийн эх үүсвэрийн баталгаагүй, визийн хүчинтэй хугацаа дууссан үндэслэлээр хилийн боомт, орон нутаг дахь нэгжүүд нийт 133 иргэнийг улсын хилээр оруулалгүй буцааж, 2 иргэнийг хилээр гаргалгүй буцаасан.  
	Зөрчил шалган шийдвэрлэх газар
	

	5. 
	Гадаадын иргэний хяналтыг сайжруулж, хууль зөрчсөн иргэнд хориг арга хэмжээг авч хэрэгжүүлэх
	Гадаадын иргэний эрх зүйн байдлын тухай хуулийн 37 дугаар зүйлийн 37.1.2, 37.1.3, 37.1.7, 37.1.10, 37.1.12 дахь заалтыг тус тус үндэслэн 12 улсын 94 иргэнийг Монгол Улсаас албадан гаргаж, хүндэтгэн үзэх шалтгааныг нь харгалзан 2 улсын 4 иргэний хилээр нэвтрэх эрхийг хугацаанаас өмнө сэргээж, 3 улсын 8 иргэнийг албадан гаргахаас чөлөөлсөн. 
Гадаадын иргэний эрх зүйн байдлын тухай хуулийн 34 дүгээр зүйлийн 34.2.1 дэх заалтыг үндэслэн 2 улсын 2 иргэнийг Монгол Улсаас гарахыг түдгэлзүүлж, мөн хуулийн 34.2.3 дахь заалтаар гарахыг түдгэлзүүлсэн 2 улсын 3 иргэний хилээр нэвтрэх эрхийг  сэргээсэн.
Мөн Засгийн газрын 2021 оны 194 дүгээр тогтоолоор баталсан “Гадаадын иргэн Монгол Улсад оршин суух болон түүнийг бүртгэх журам”-ын 4.1.6.5, 4.1.6.6, 10.4, 12.16.3 дахь заалтыг тус тус үндэслэн 1 (Бүгд Найрамдах Хятад Ард Улс) улсын 1 иргэний Н4 төрлийн оршин суух зөвшөөрлийг сунгалаа.
	Зөрчил шалган шийдвэрлэх газар
	

	6. 
	Дээд шатны байгууллагыг гадаадын иргэний зөрчлийн мэдээллээр хангах
	Монгол Улсын Ерөнхийлөгчийн 2024 оны 73 дугаар зарлигаар баталсан “Үндэсний аюулгүй байдлын зөвлөлийг мэдээллээр хангах журам”-ын дагуу Монгол Улсаас албадан гаргасан гадаадын иргэн болон хүн, хуулийн этгээдэд оногдуулсан шийтгэлийн талаарх сар тутмын мэдээллийг 08 дугаар сарын 05-ны өдрийн 01/1460 дугаар албан бичгээр Үндэсний аюулгүй байдлын зөвлөлийн Ажлын албанд хүргүүлсэн.
	
	

	7. 
	Гадаадын иргэнд үзүүлэх үйлчилгээний чиглэлээр иргэдийг  зөвлөгөө, мэдээллээр хангах
	Монгол Улсын виз, визийн хугацааны сунгалт, албан болон хувийн хэргээр оршин суух зөвшөөрөл, түүний сунгалт, түр ирэгчийн бүртгэл, хасалт, бүртгэлийн дугаарын олголт, ашиглалт, оршин суух үнэмлэх олгох, хэвлэх, төлбөрийн буцаалт, зөрчил шалган шийдвэрлэлт, иргэний харьяаллын асуудлаар 7784 иргэнд утсаар, 929 иргэнд биечлэн, 320 иргэнд цахим шуудангаар, facebook мессенжерээр 52, хиймэл оюунт чатботоор 1096 зөвлөгөө, нийт 10181 хүсэлтэд зөвлөгөө, мэдээлэл өгсөн байна.
	Зөвлөгөө, мэдээллийн хэлтэс
	

	Зорилт 2. Хуулиар олгосон нийтлэг чиг үүргийг хэрэгжүүлэх зорилт
Олон талт хамтын ажиллагааг өргөжүүлэн, чадварлаг хүний нөөцийг бүрдүүлж,  санхүүгийн чадавхыг бэхжүүлнэ.

	8. 
	Цахим залилантай тэмцэх чиглэлээр БНХАУ-ын Нийгмийг аюулаас хамгаалах яамнаас зохион байгуулах сургалтад албан хаагчдыг хамруулах
	Байгууллагын даргын 07 дугаар сарын 27-ны өдрийн А/380 дугаар тушаалаар 2 албан хаагчийг БНХАУ-ын Хөх хотод 08 дугаар сарын 08-аас 21-ний өдрүүдэд зохион байгуулагдсан “Цахим залилантай тэмцэх” сургалтад хамруулж, үр дүнг 08 дугаар сарын 27-ны өдрийн 09/08 дугаар илтгэх хуудсаар байгууллагын удирдлагад танилцуулсан.
	Гадаад харилцаа, судалгаа, хамтын ажиллагааны хэлтэс
	

	9. 
	Байгууллагын үйл ажиллагаанд холбогдох тушаалын төслийн эрх зүйн үндэслэлийг хянах
	Байгууллагын үйл ажиллагаа, зохион байгуулалтын чиглэлээр 53, хүний нөөцийн чиглэлээр 31, нийт 84 тушаалын төслийн эрх зүйн үндэслэлийг хянаж, санал тусгав.
	Захиргаа, удирдлагын газар
	

	10. 
	Иргэн, аж ахуйн нэгж, байгууллагатай байгуулах гэрээний эрх зүйн үндэслэлийг хянаж, холбогдох журмын төсөлд санал өгөх
	Иргэн, аж ахуйн нэгж, байгууллагатай байгуулах 2 гэрээний төсөл хянаж, бүртгэн дугаар олгосон. Үүнд:
· Чимэгэ систем ХХК-тай байгуулсан 01/01-27 дугаар “Гадаадын иргэний виз бүртгэл, хяналтын нэгдсэн системийг /ISF/ хиймэл оюун ухаанд /AI/суурилсан V2 хувилбарт шилжүүлэх хөгжүүлэлт үйлчилгээ үзүүлэх гэрээ”;
· Нью компас ХХК-тай байгуулсан /20260102008/01-28 дугаар “Улсын мэдээллийн маягт бэлтгэн нийлүүлэх гэрээ” ;
Мөн Засгийн газраас “Монголиа Алюминум” ХХК-тай байгуулах хөрөнгө оруулалтын гэрээний хүсэлт болон холбогдох материал, “Ар И Си Си Эм Жи” ГХОХХК-тай байгуулах хөрөнгө оруулалтын гэрээний хүсэлт болон холбогдох материалыг тус тус хууль тогтоомж, холбогдох асуудлын хүрээнд судлан байгууллагын зүгээс баримтлах бодлогын саналыг 07 дугаар  сарын 31-ний өдрийн 01/1436 дугаар,  08 дугаар  сарын 18-ны өдрийн 01/1564 дүгээр албан бичгээр Монгол Улсын Тэргүүн Шадар сайд бөгөөд Эдийн засаг, хөгжлийн сайдад хүргүүллээ.
	Захиргаа, удирдлагын газар
	

	11. 
	Байгууллагын үйл ажиллагааны сарын төлөвлөгөө батлуулах
	Байгууллагын үйл ажиллагааны 09 дүгээр сарын төлөвлөгөөнд тусгах саналыг зохион байгуулалтын нэгжүүдээс ирүүлснийг нэгтгэн боловсруулж, байгууллагын даргаар 08 дугаар сарын 28-ны өдөр батлуулан Төрийн байгууллагуудын дотоод үйл ажиллагааны удирдлагын нэгдсэн систем (ERP)-ээр албан хаагчдад танилцуулсан.
	
	

	12. 
	Байгууллагын үндсэн үйл ажиллагааны 7 хоног тутмын тойм мэдээг Хууль зүй, дотоод хэргийн сайдад танилцуулах
	Байгууллагын үндсэн үйл ажиллагааны 7 хоног тутмын 5 удаагийн тоон мэдээг нэгтгэн боловсруулж, 01/1446, 01/1511, 01/1554, 01/1594, 01/1634 дүгээр албан бичгээр тус тус Хууль зүй, дотоод хэргийн сайдад хүргүүлсэн.
	
	

	13. 
	Хууль тогтоомж, тогтоол шийдвэрийн хэрэгжилтийг хангах ажлыг зохион байгуулах
	Тайлант хугацаанд хууль тогтоомж, тогтоол шийдвэр, бодлогын баримт бичгийн хэрэгжилтийг хангуулж, нийт 5 удаагийн нэгдсэн тайланг холбогдох газруудад хүргүүлсэн. Үүнд:
· Монгол Улсын Ерөнхий сайдын 2026 оны 07 дугаар албан даалгаврын биелэлтийг 08 дугаар сарын 06-ны өдрийн 02/1464 дүгээр албан бичгээр;
· Төрийн албан хаагчийн цалин хөлс, нийгмийн баталгааны тухай анхдагч хуультай холбогдуулан Засгийн газрын хуралдаанд танилцуулах өндөр насны тэтгэвэр тогтоолгох эрх үүссэн албан хаагчдын нийгмийн баталгааны мэдээллийг боловсруулан 08 дугаар сарын 25-ны өдөр цахимаар;
· Хууль зүй, дотоод хэргийн сайдын 08 дугаар сарын 10-ны өдрийн  шуурхай хуралдааны үүрэг, даалгаврын биелэлтийг 08 дугаар сарын 26-ны өдрийн 01/1607 дугаар албан бичгээр;
· Цөлжилттэй тэмцэх тухай НҮБ-ын суурь конвенцын Талуудын 17 дугаар бага хурал /COP17/-ыг зохион байгуулахад оролцсон хүн хүчний тоо, ажил, арга хэмжээний тайланг 08 дугаар сарын 31-ний өдрийн 01/1634 дүгээр албан бичгээр тус тус ХЗДХЯ-д хүргүүлсэн. 
· Засгийн газрын 2026 оны 119, 325 дугаар тогтоолын хэрэгжилтийн тайланг 08 дугаар сарын 28-ны өдөр цахимаар ЗГХЭГ-т хүргүүллээ. 
	
	

	14. 
	Байгууллагын үйл ажиллагаа, эрхлэх чиг үүрэгтэй холбоотой мэдээ, мэдээллийг байгууллагын цахим хуудас, цахим сүлжээ, хэвлэл мэдээллийн хэрэгслээр олон нийтэд мэдээлэх
	Байгууллагын цахим хуудсанд үйл ажиллагаатай холбоотой 7 мэдээ, цахим сүлжээнд 16 мэдээлэл байршуулж, давхардсан тоогоор 29 хэвлэл, мэдээллийн хэрэгсэл (26 сайт)-ээр сурталчиллаа.
Цөлжилттэй тэмцэх тухай НҮБ-ын суурь конвенцын Талуудын 17 дугаар бага хурал /COP17/-тай холбоотойгоор гадаадын иргэн виз, зөвшөөрлийн үйлчилгээ авах заавар, үйлчилгээний цахим системийн үйл ажиллагаа, хууль тогтоомжийг сурталчилсан 3 видео контент бэлтгэж, байгууллагын цахим хуудас болон хэвлэл мэдээллийн хэрэгслээр сурталчилсан. Мөн Зөвлөгөө, мэдээллийн хэлтсийн дарга 08 дугаар сарын 27-ны өдөр Зариг.мн сайтад виз олголттой холбоотой ярилцлага өглөө. 
	
	

	15. 
	Байгууллагын эрхлэх асуудлын хүрээний нээлттэй мэдээллийг олон нийтэд ил тод мэдээлэх
	Нийтийн мэдээллийн ил тод байдлын тухай хууль, байгууллагын даргын 2022 оны 07 дугаар сарын 26-ны өдрийн  "Нээлттэй мэдээллийг нийтэд ил тод мэдээлэх ажлын зохион байгуулалтын тухай" А/135 дугаар тушаалын хэрэгжилтийг хангаж, байгууллагын чиг үүрэг, стратеги, зохион байгуулалт, хүний нөөц, төсөв, санхүү, худалдан авах ажиллагаа, иргэдэд үзүүлж буй үйлчилгээний талаар 39 төрлийн мэдээллийг нээлттэй мэдээлж байна. Тайлант хугацаанд зохион байгуулалтын нэгжүүдээс ирүүлсэн 3 мэдээллийг нээлттэй байршуулсан. Үүнд:
· Хяналт-шинжилгээ, үнэлгээ, аудитын мэдээлэл 1;
· Статистик тоон мэдээлэл 1;
· Өргөдөл, гомдол шийдвэрлэлтийн мэдээлэл 1.
	
	

	16. 
	Иргэн, аж ахуй нэгж, байгууллага, албан хаагчаас ирүүлсэн өргөдөл, гомдлыг хүлээн авч, шуурхай шийдвэрлэх
	Тайлант хугацаанд байгууллагын төвд 66 (иргэнээс 45 өргөдөл, 1 талархал, 4 гомдол, 4 хүсэлт, албан хаагчаас 12 өргөдөл), хилийн боомт, орон нутаг дахь нэгжүүдэд ирүүлсэн 12 (иргэнээс 4 өргөдөл, албан хаагчдаас 8 өргөдөл), нийт 78 өргөдлийг хүлээн авч, 74 өргөдлийг шийдвэрлэсэн. Үүнээс Засгийн газрын иргэд олон нийттэй харилцах 11-11 төвөөс манай байгууллагад 1 талархал, 4 гомдол, 4 хүсэлт шилжүүлснийг хүлээн авч, шийдвэрлэлээ.
Нийт өргөдөл, гомдлын шийдвэрлэлт өссөн дүнгээр 95.5 хувь, шийдвэрлэх шатанд 32 өргөдөл хянагдаж байна.
	
	

	17. 
	Албан хаагчдын албан хэрэгцээнд архивын баримтыг ашиглалтад олгох
	Хууль хяналтын байгууллага, иргэнээс ирүүлсэн 52 хүсэлтэд 1365 хуудас архивын баримтыг “хуулбар үнэн” тэмдгээр баталгаажуулан олгож, бүртгэл үйлдэн ажиллалаа. Мөн архивд хадгалагдаж буй хадгаламжийн нэгжээс албан хэрэгцээнд 4 албан хаагчид 21 хадгаламжийн нэгжийг түр олгосон. 
	Захиргаа, удирдлагын газар
	

	18. 
	Байгууллагад ирсэн, байгууллагаас явуулсан бичгийн бүртгэл хөтөлж, хугацаатай бичгийн шийдвэрлэлтэд хяналт тавих
	Байгууллагад ирүүлсэн хариутай 57, хариугүй 323, нийт 380 албан бичгийг хүлээн авч, бүртгэл хөтөллөө. Хариутай албан бичгээс 43 албан бичиг хугацаандаа, 3 албан бичгийн хугацааг хэтрүүлэн шийдвэрлэгдэж, 311 албан бичгийг шийдвэрлэх шатанд судалж байна.
Байгууллагаас явуулсан 196 албан бичгээс 146 албан бичгийг тоон гарын үсгээр баталгаажуулан цахимаар хүргүүлж, 34 бичгийг шууданд хүлээлгэн өгч, 16 бичгийг байгууллага, иргэнд гарт нь олгосон байна.
	
	

	19. 
	Байгууллагын үйл ажиллагааны сарын тайлан нэгтгэж, хяналт-шинжилгээ, үнэлгээ хийх
	Байгууллагын үйл ажиллагааны 07 дугаар сарын төлөвлөгөөнд тусгагдсан 2 зорилтын 30 арга хэмжээний биелэлтийг нэгтгэн боловсруулж, хяналт-шинжилгээ, үнэлгээ хийн тайланг 08 дугаар сарын 10-ны өдөр удирдлагад танилцуулсан. Хэрэгжилт 87.3 хувиар үнэлэгдсэн.
	Захиргаа, удирдлагын газар, Хяналт-шинжилгээ, үнэлгээ, аудитын хэлтэс 
	

	20. 
	Гадаадын иргэний бүртгэл, хяналтын 07 дугаар сарын мэдээг Хууль зүй, дотоод хэргийн яаманд хүргүүлэх
	Гадаадын иргэний бүртгэл, хяналтын 07 дугаар сарын мэдээг 08 дугаар сарын 05-ны өдрийн 01/1454 дүгээр албан бичгээр Хууль зүй, дотоод хэргийн яамныХян алт шалгалт, дотоод аудитын газарт хүргүүлж, танилцуулгыг Төрийн байгууллагуудын дотоод үйл ажиллагааны удирдлагын нэгдсэн систем (erp)-д 08 дугаар сарын 04-ний өдөр нийтэлсэн.
	Хяналт-шинжилгээ, үнэлгээ, аудитын хэлтэс
	

	21. 
	Мэдээлэл хариуцагчийн нээлттэй өгөгдлийг боловсруулж, нийтлэх
	“Нээлттэй өгөгдлийн жагсаалт”-ын дагуу мэдээлэл хариуцагчийн сар бүр нийтлэх 11 төрлийн өгөгдлийг 07 дугаар сарын байдлаар XLSX, CSV, JSON өргөтгөлөөр тус тус боловсруулж, байгууллагын цахим хуудас болон Төрийн нээлттэй өгөгдлийн нэгдсэн систем (opendata.gov.mn)-д төлөвлөгөөнд заагдсан хугацаанд нийтэллээ.   
	
	

	22. 
	Шилэн дансны тухай хуулийн хэрэгжилтийг хангуулах хүрээнд цахим хуудаст байршуулсан 07 дугаар сарын тоон мэдээлэл болон зөвлөмжийн  биелэлтэд хяналт тавих
	Шилэн дансны тухай хуулийн хэрэгжилтийг ханган тайлант хугацаанд төсвийн хөрөнгөөр хийгдэж байгаа санхүүгийн үйл ажиллагаа болон төсвийн санхүүжилт, зарцуулалттай холбоотой 3 ангиллын 29 төрлийн 848 мэдээллийг байгууллагын хэмжээнд цахим хуудаст байршуулахаас 846 мэдээллийг хуулийн хугацаанд, 2 мэдээллийг хугацаа хоцроон байршуулж, 99.7 хувийн хэрэгжилттэй байна. 
	Санхүү, хангалт, үйлчилгээний газар,  Хяналт-шинжилгээ, үнэлгээ, аудитын хэлтэс
	

	23. 
	Төсвийн төвлөрүүлэн захирагчийн төсөвтэй холбоотой мэдээ, тайланг холбогдох байгууллага, албан тушаалтанд хүргүүлэх
	Төсвийн шууд захирагч болон төвлөрүүлэн захирагчийн төсвийн гүйцэтгэлийн 07 дугаар сарын мэдээг нэгтгэн 08 дугаар сарын 03-ны өдөр Хууль зүй, дотоод хэргийн яаманд хүргүүлж баталгаажуулсан. 
	
	

	24. 
	“Гадаадын иргэний виз, бүртгэл, мэдээллийн нэгдсэн сан” системийн 2.0 хувилбарыг хөгжүүлэх ажлын хүрээнд хилээр нэвтрэх цахим мэдүүлгийн хуудасны модулийн тест хувилбарыг бодит орчинд ажиллагаанд оруулах
	Цахим мэдүүлгийн хуудасны модулийн тест хувилбар (arrival.gov.mn)-ыг бодит орчинд 08 дугаар сарын 28-ны өдөр ажиллагаанд оруулж, туршилтын хүсэлтийг хүлээн авсан.
	Мэдээллийн технологийн хэлтэс
	

	Дундаж үнэлгээ: 




ХЯНАСАН:
ЗАХИРГАА, УДИРДЛАГЫН 
ГАЗРЫН ДАРГА						Б.ГАНБААТАР

НЭГТГЭСЭН: 
ТОГТООЛ ШИЙДВЭРИЙН БИЕЛЭЛТ
ХАРИУЦСАН АХЛАХ МЭРГЭЖИЛТЭН			Г.ГЭРЭЛТУЯА
D:\ADOCUMENTS\2026 AJil\ORLON+NEMELT AJIL\OCHKO_8-9\BUAT-08 tailan\BUAT 08 sar tailan.docx
